30 Jordbunden 



dens temporære Vandfylde. Kun naar Jorden er fuldstændig vand- 

 drukken, d. v. s. alle Hulrum helt udfyldt med Vand, er dens Porefylde, 

 P, lig dens Vandfylde, V. Omvendt vil for fuldstændig lufttør Jord som 

 tidligere omtalt Porefylden være lig Luftfylden, L I alle andre Tilfælde 

 er Porefylden, P, lig Summen af Luftfylden og Vandfylden : 



P= L -\- V- 



Man vil altsaa kunne bestemme en Jordmasses Porefylde eller Po- 

 røsitet ved sukcessivt at bestemme dens Luftfylde og dens Vandfylde, 

 men der vil ogsaa kunne foretages Bestemmelse af Porøsiteten paa 

 anden Maade. 



Tidligere brugte man ofte ved Bestemmelse af Porøsiteten helt at 

 mætte et givet Rumfang Jord med Vand og derefter at veje den vand- 

 mættede Prøve. Ved atter at bortskaffe Vandet ved Lufttørring og veje 

 den lufttørre Jord erfarede man Vægten og saaledes ogsaa Rumfanget 

 af Vandet, der helt havde fyldt Porerne. Derved fik man ganske vist 

 tilsyneladende et Maal paa Porøsiteten og ved Stenarter lader Frem- 

 gangsmaaden sig vel anvende og benyttes ogsaa i udstrakt Maalestok 

 ved Bestemmelse af Stenarternes tekniske Brugbarhed. Men ved løse 

 Jordarter var man udsat for, at Porøsiteten forandrede sig betydelig 

 under Vandmætningen paa Grund af, at den fugtige Jord sank sammen 

 „satte sig", saa at Bestemmelsen blev unøjagtig. Bedre vilde det være 

 at bestemme den Luftmængde, et vist Rumfang lufttør Jord kan inde- 

 holde. 



For at kunne udføre dette gaas frem paa følgende Maade. Et cylindrisk 

 Jernrør, der rummer et kendt Rumfang, fx. 1 Liter jord, bliver ved forsigtig 

 Nedboring i den Jord, hvis Porøsitet skal bestemmes, helt fyldt med Jord under 

 de naturlige Lejringsforhold. Jordsøjlen afskæres glat ved Rørets Ender, der 

 lukkes med tætsluttende Bøsninger, i hvilke der er anbragt et Tillednings- og 

 et Afledningsrør, der kan lukkes med Haner. Gennem Tilledningsrøret ledes 

 tør atmosfærisk Luft (kulsyrefri), indtil al Fugtigheden i Jordprøven er bort- 

 skaffet, hvad der dog kan tage lang Tid ved meget fugtige og tætte Jordarter. 

 Naar Vægten af Jorden med Røret er blevet konstant, tillukkes Hanerne. Nu tør 

 man antage, at alle Hulrum i Jorden er fyldt med kulsyrefri tør atmosfærisk 

 Luft af den omgivende Lufts Temperatur og Tryk. Afledningsrøret forenes med 

 Rør, hvorfra Luften kan ledes op i et Maalerør, der i omvendt Stilling fyldt med 

 Natronlud er anbragt i en Beholder med samme Væske. Røret er lige op til 

 Hanen ligeledes fyldt med Natronlud. Hanerne aabnes og gennem Tillednings- 

 røret ledes ren, tør Kulsyre, indtil al Luft i Jorden er fortrængt af Kulsyren og 

 bragt over i Maalerøret. Her aflæses Luftens Rumfang, under Hensyntagen til 

 Tryk, Temperatur og Vanddampenes Spænding. Rumfanget af Luften angiver 

 ligefrem Hulrummenes samlede Størrelse i det givne Rmf. Jord, og giver altsaa 

 et Maal for Porøsiteten. 



